Breaking News: Rayon Sports yahagaritse umutoza Masudi Djuma
Rayon Sports nyuma yo gusezererwa mu mikino nyafurika y'amakipe yatwaye ibikombe iwayo CAF Confederation Cup, ikuwemo n'ikipe yo mu gihugu cya Nigeria, yafashe icyemezo cyo kuba ihagaritse umutoza Masudi Djuma.
Iki cyemezo cy'agateganyo cyafatiwe Masudi Djuma, kije nyuma y'uko iyi kipe ititwaye neza ngo ibashe kugera mu matsinda nk'uko byari byitezwe n'abayobozi b'iyi kipe, basanga ari amakosa y'umutoza.
" Twamuhagaritse imikino 2, ngo tubanze tumwibutse ko atigeze yitwara neza, nyuma ni bwo hazafatwa icyemezo cyo kumugarura, cyangwa habe ikindi," Umwe mu bayobozi ba Rayon Sports baganiriye na RuhagoYacu.
Ku bw'umutoza Masudi Djuma, aganira na RuhagoYacu kuri uyu mugoroba wo ku wa mbere, yavuze ko atarabona ibaruwa imuhagarika, ariko na we yabyunvise.
" Ndi mu rugo ndategereje bari kunzanira ibaruwa, ariko ndunva ko nirukanwe n'ikipe ya Rayon Sports mu magambo. Ntabwo ndabona ibaruwa, buriya ninyibona nibwo ndamenya icyo nakubwira, ubu nta byinshi navuga," Masudi Djuma aganira na RuhagoYacu.
- Masudi yasinye amasezerano y'imyaka 3ubwo yari amaze gutwara igikombe cy'amahoro umwaka ushize
Umuvugizi wa Rayon Sports ntiyabonekaga ku murongo wa telefoni ye ngendanwa, ngo abe yagira icyo abivugaho.
Umuyobozi wa Rayon Sports Gacinya Denis yabwiye RuhagoYacu ko yategereza umuvugizi akaza kugira icyo avuga.
Gakwaya Olivier yaje kwemeza aya makuru ko uyu mutoza Masoudi Djuma, bamuhagaritse mu gihe kingana n'icyumweru adataoza.
Bivuga ko umukino wa Rugende kuri uyu wa 2, n'umukino uzahuza Rayon Sports na Musanze ku Bworoherane kuri uyu wa gatandatu, Irambona Massudi Djuma, atazayitoza.